8. ΑΝΑΓΚ. ΝΟΜΟΣ 530 της 5/11 Μαρτ. 1937 Περι τροποποιήσεως και συμπληρώσεως των περί παραγωγικού σιγαροχάρτου ισχυουσών διατάξεων. Άρθρ.1.-1.Καπνοπαραγωγικόν σιγαρόχαρτον κατά τας διατάξεις του ψηφίσματος της 1 Ιουν. 1927 και του ν. 4007/1929 (28.Εα.17 και 18) παρέχεται μόνον εις τους συστηματικούς καπνοπαραγωγούς τους καλλιεργούντας καπνά προς εμπορίαν και εις έκτασιν ουχί ελάσσονα των δύο στρεμμάτων, ασχολουμένους δε προσωπικώς και χειρωνακτικώς εις την καπνοκαλλιέργειαν και παραγαγόντας ποσότητα καπνού εξ εκάστου καλλιεργηθέντος στρέμματος ίσην προς την συνήθη κατά στρέμμα απόδοσιν εν τη εν η εκαλλιέργησαν περιφερεία, πάντως δε ουχί έλασσον των 50 οκάδων εν τω συνόλω. Καπνοπαραγωγικόν σιγαρόχαρτον δεν παρέχεται εις τα μέλη της οικογενείας του καπνοπαραγωγού, έστω και αν αποδεδειγμένως καπνίζουσιν, εφ’ όσον δεν απασχολούνται προσωπικώς και χειρονακτικώς εις την καπνοκαλλιέργειαν. 2.Εις τους τοιούτους, ως άνω, καπνοπαραγωγούς και υπό τους κατά την προηγουμένην παράγραφον περιορισμούς περιλαμβάνονται και οι συνεταιρικώς καλλιεργούντες καπνά (κολλήγοι, σέμπροι), οίτινες προς τούτο δέον να περιλαμβάνωνται εις τας σχετικάς αδείας καπνοκαλλιεργείας και κατοχής καπνού, η δε συνεταιρική αυτών σχέσις να αποδεικνύηται δι’ εγγράφου. 3.Η χρησιμοποίησις καπνοπαραγωγικού σιγαροχάρτου υπό των κατά τα ανωτέρω δικαιουμένων προς τούτο επιτρέπεται μόνον εντός της περιφερείας της εκδούσης την σχετικήν άδειαν αγοράς καπνοπαραγωγικού σιγαροχάρτου καπνικής αρχής. Σελ. 324 Άρθρ.2.-1.Η διάθεσις των φυλλαδίων σιγαροχάρτου εις τους καπνοπαραγωγούς ενεργείται κατά προτίμησιν δια δημοσίων υπαλλήλων εδρευόντων εις τας καπνοπαραγωγικάς κοινότητας ή πλησίον τούτων ή δια των αστυνομικών σταθμαρχών, ή δια των προέδρων των κοινοτήτων, των κοινοτικών συμβούλων ή και των γραμματέων των κοινοτήτων υπό την επίβλεψιν και τον έλεγχον των διευθυντών καπνεργοστασίων ή γραφείων φορολογίας καπνού. 2.Δύναται δι’ αποφάσεως του υπουργού των Οικονομικών προτάσει του αρμοδίου διευθυντού γραφείου φορολογίας καπνού ή διευθυντού καπνεργοστασίου ή οικον. εφόρου, ν’ ανατεθή η διάθεσις του παραγωγικού σιγαροχάρτου και εις ειδικώς προσλαμβανομένους προς τούτο ιδιώτας, κατά προτίμησιν εφέδρους αξιωματικούς, μονίμως διαμένοντας εντός της περιφερείας των κοινοτήτων και προσάγοντας πιστοποιητικά των παρά πρωτοδίκαις και εφέταις αρμοδίων εισαγγελέων εκδεδομένα εντός του τελευταίου μηνός και βεβαιούντα, ότι δι’ ουδεμίαν κατεδικάσθησαν πράξιν εκ των προβλεπομένων εν τοις άρθρ. 21, 22, 452, 470-472, και 482486 του Ποινικού Νόμου. 3.Πάντες ούτοι, εκτός των δημοσίων και δημοτικών υπαλλήλων δέον να παρέχωσιν εγγύησιν χρηματικήν ή εις ομολογίας Εθνικών Δανείων ή προσωπικήν υπό απόλυτον κρίσιν και ευθύνην του αρμοδίου ταμίου, κανονιζομένην εκάστοτε δι’ αποφάσεως του υπουργού των Οικονομικών, αναλόγως της αξίας των πιθανώς διατεθησομένων υπ’ αυτών φυλλαδίων σιγαροχάρτου δύο μηνών. Η εγγύησις κατατίθεται εις το αρμόδιον ταμείον και αποδίδεται μετά την απόδοσιν πλήρους λογαριασμού της διαχειρίσεως της διαθέσεως του σιγαροχάρτου υπό του υπολόγου. 4.Η υπό των ταμιών διάθεσις καπνοπαραγωγικού σιγαροχάρτου απ’ ευθείας εις τους αδειούχους καπνοπαραγωγούς απαγορεύεται. 5.Η ανάθεσις εις πάντας τους ανωτέρω αναφερομένους της διαχειρίσεως του σιγαροχάρτου τούτου, ενεργείται δι’ αποφάσεως του υπουργού των Οικονομικών χορηγουμένων εις αυτούς υπό των επαρχιακών ταμείων των απαιτουμένων φυλλαδίων σιγαροχάρτου επί πιστώσει, εν συνεννοήσει μετά των αρμοδίων διευθυντών καπνεργοστασίων, γραφείων φορολογίας καπνού ή των οικον. εφόρων, εις ους έχει ανατεθή η υπηρεσία του εις φύλλα καπνού. 28.Ε.β.7-8 Φορολογία τσιγαρόχαρτου 6.Εις το τέλος εκάστου μηνός ενεργείται καταγραφή του υπάρχοντος εν τω επαρχιακώ ταμείω καπνοπαραγωγικού σιγαροχάρτου και έλεγχος της διαχειρήσεως αυτού, υπό της διοικητικής αρχής, τη συμπράξει και του αρμοδίου διευθυντού καπνεργοστασίου ή γραφείου φορολογίας καπνού ή οικον. εφόρου, συντασσομένου σχετικού πρωτοκόλλου υποβαλλομένου εις το υπουργείον των Οικονομικών. 7.Εν περιπτώσει ιδιοποιήσεως του αντιτίμου του χορηγουμένου υπό των ταμιών επί πιστώσει καπνοπαραγωγικού σιγαροχάρτου ή απωλείας τούτου εξ οιασδήποτε αιτίας ευθύνονται οι κατά τα ανωτέρω διαχειριζόμενοι τούτο και καταλογίζονται δια της αξίας αυτού κατά τας διατάξεις των νόμων περί δημοσίου Λογιστικού. Άρθρ.3.-(Κυρούται γενομένη προμήθεια καπνοπαραγωγικού σιγαροχάρτου). Άρθρ.4.-1.«Αι διατάξεις της παρ. 4 του άρθρ. 2 του Ν. 4007/1929, εφαρμόζονται και: α)Κατά των εις ους ανατίθεται η διάθεσις των φυλλαδίων σιγαροχάρτου εις τους καπνοπαραγωγούς δια πάσαν πλημμελή διάθεσιν τούτου, είτε εις δικαιουμένους σιγαροχάρτου καπνοπαραγωγών, είτε μη, ή και δια πάσαν παράλειψιν εν γένει αυτών κατά την διεξαγωγήν των ενεργειών προς διάθεσιν του σιγαροχάρτου. β)Κατά παντός χορηγούντος ανακριβή βεβαίωσιν ότι καπνοπαραγωγοί ή μέλη της οικογενείας τούτων τυγχάνουσι καπνισταί και γ)Κατά των χρησιμοποιούντων σιγαρόχαρτον των καπνοπαραγωγών κατά παράβασιν της παρ. 3 του άρθρ. 1 του Α.Ν. 530/1937». Η παρ. 1 αντικατεστάθη ως άνω δια της παρ. 2 του άρθρ. 17 του Ν. 1617/1951 (τ. 16). 2.Πάσα οιαδήποτε απώλεια φυλλαδίων σιγαροχάρτου βαρύνει τους εις ους έχει ανατεθή η διαχείρησις τούτων, οίτινες εν περιπτώσει δόλου ή βαρείας αμελείας υποχρεούνται εις καταβολήν και του αναλογούντος φόρου καταναλώσεως δι’ αποφάσεως του αρμοδίου γραφείου φορολογίας καπνού ή καπνεργοστασίου. 3.Οι τοιούτοι διώκονται και ποινικώς κατά τας περί απιστίας διατάξεις του Ποινικού Νόμου. 4.Τα του τρόπου της διαθέσεως και του ελέγχου κανονίζονται δι’ αποφάσεως του υπουργού των Οικονομικών. Άρθρ.5.-Της επιτροπής της παρ. 2 του άρθρ. 4 του Α.Ν. της 19 Αυγ. 1936 περί μειώσεως του εγγείου φόρου επί του καπνού κλπ. (28.Εα.22) προεδρεύει ο υπουργός των Οικονομικών και τούτου κωλυομένου ο γενικός διευθυντής της φορολογίας του υπουργείου των Οικονομικών όστις οπωσδήποτε μετέχει ταύτης. Της αυτής επιτροπής ωσαύτως μετέχει και ανώτατος υπάλληλος της προστατευτικής του καπνού οργανώσεως υποδεικνυόμενος παρά της διοικήσεως αυτής, ήτις ορίζει και τον αναπληρωτήν του. Άρθρ.6.-Η ισχύς του παρόντος νόμου άρχεται από της δημοσιεύσεως αυτού δια της Εφημερίδος της Κυβερνήσεως. 